#### Številka: 03216-8/2012-3

Datum: 15. 10. 2012

OSNUTEK

**ZAPISNIK**

14. redne seje Odbora za urejanje prostora in urbanizem, ki je bila v ponedeljek 15.10. 2012 s pričetkom ob 20.10 uri, v Klubu 15, Mestne hiše, Mestni trg 1, Ljubljana.

NAVZOČI ČLANI:

Predsednik prof. Janez Koželj, podpredsednik Mirko Brnič Jager, ostali člani, Gregor Istenič, mag. Maja Simoneti, Sašo Rink, in tajnik odbora Jan Skoberne.

NAVZOČNOST OPRAVIČILA: mag. Blaž Lokar (poslal stališča do gradiv) in Bojan Albreht.

NAVZOČI OSTALI VABLJENI:

Vodja Oddelka za urejanje prostora mag. Miran Gajšek s sodelavci, Alenko Pavlin, Moniko Kovač Mesarić, vodja Oddelka za ravnanje z nepremičninami Simona Remih s sodelavko Katjo Osolin, vodja Oddelka za gospodarske dejavnosti in promet Irena Razpotnik, iz Regionalne razvojne agencije Ljubljanske urbane regije Maša Šorn, Maria Zlobec Vukšinić iz City Studija d.o.o ter Miha Verbič iz Službe za organiziranje dela MS.

Na zasedanju sta manjkala dva člana odbora.

.

Gradiva: k 1.tč., k 2. in 3. tč. so člani odbora svetniki prejeli s sklicem 19. seje MS MOL, gradivo je dosegljivo tudi v elektronski obliki na spletni povezavi: <http://www.ljubljana.si/si/mol/mestni-svet/seje/2010-2014/79274/detail.html> in <http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora-in-urbanizem/>.

Podžupan prof. Janez Koželj, predsednik Odbora za urejanje prostora in urbanizem je navzoče pozdravil in ugotovil, da so sklepčni ter vprašal, če ima kdo kakršnekoli pripombe na predlagan dnevni red.

Član odbora Gregor Istenič je predlagal, da se črta 3. točka dnevnega reda, kajti po njegovem mnenju je brezpredmetna in o njej je brezpredmetno glasovati. Po njegovem mnenju bi se morali kot zainteresirano delovno telo, kadar gre za rebalans plana in proračune sestajati vsaj 14 dni pred sejo mestnega sveta, da bi lahko dajali pripombe in stališča odbora ter te posredovali pristojnemu delovnemu telesu – Odboru za finance. Predlagal je, da se prej sestajamo. Strokovni sodelavec odbora Jan Skoberne je dal pojasnilo članom odbora, da je bila podobna situacija že pred časom in je odbor glasoval o načinu dela, ki je razviden v sklicu te seje, da pa je potrebno spremembo načina delovanja odbora sprejeti z novim predlogom sklepa in glasovati o njem! Je pa opozoril, da je bil način dela odbora tako dogovorjen, da se nebo potrebno sestajati dvakrat, enkrat kot zainteresirano delovno telo in enkrat kot pristojno delovno telo.

Podžupan prof. Janez Koželj je dal na glasovanje

**1. POSTOPKOVNI PREDLOG SKLEPA:**

**Odbor za urejanje prostora in urbanizem se strinja, da se 3. točko dnevnega reda ne obravnava ampak da se člani odbora z njo samo seznanijo ter da se o njej ne glasuje.**

Navzočih je bilo 5 članov.

Za so glasovali 3 člani. Proti sta glasovala 2 člana.

Sklep je bil sprejet.

**2. POSTOPKOVNI PREDLOG SKLEPA:**

**Člani odbor soglašajo, da se gradiva planskih aktiov MOL, kjer je odbor pristojen le v delu in ni s sklepom župana pristojno delovno telo mestnega sveta, obravnavo izvede skladno s poslovnikom kot zainteresirano delovno telo.**

Navzočih je bilo 5 članov.

Za je glasovalo 5 članov. Proti ni bil nihče.

Sklep je bil sprejet.

**3. POSTOPKOVNI PREDLOG SKLEPA:**

**Odbor za urejanje prostora in urbanizem spremeni dnevni red te seje odbora, in sicer, da je 3. točka zgolj informativne narave.**

Navzočih je bilo 5 članov.

Za so glasovali 3 člani. Proti sta glasovala 2 člana.

Sklep je bil sprejet.

**SPREJETI DNEVNI RED:**

1. Potrditev zapisnika 13. redne seje odbora
2. Obravnava gradiva kot pristojnega delovnega telesa mestnega sveta za 19. sejo MS MOL sklicana za 22. oktober 2012:

**- 7. Predlog Odloka o občinskem podrobnem prostorskem načrtu 133 Moste – Selo del in 313 Zaloška (Grablovičeva – Kajuhova) del**

1. Obravnava gradiva v delih iz pristojnosti odbora kot zainteresiranega delovnega telesa mestnega sveta za 19. sejo MS MOL sklicana za 22. oktober 2012 (predstavitev gradiva in priprava na razpravo na mestnem svetu):

**-5.a) Predlog Odloka o rebalansu proračuna Mestne občina Ljubljana za leto 2012**

**-6. a) Osnutek Odloka o proračunu Mestne občine Ljubljana za leto 2013**

**-6. b) Osnutek Odloka o proračunu Mestne občine Ljubljana za leto 2014**

1. Pobude in vprašanja

**AD 1**

Potrditev zapisnika 13. redne seje Odbora za urejanje prostora in urbanizem

Predsednik Odbora za urejanje prostora in urbanizem, podžupan prof. Janez Koželj **je člane odbora vprašal, če imajo pripombe na zapisnik. Člani niso dali pripomb, le podpredsednik Mirko Brnič Jager je izrazil svoje stališče, da je zapisnik narejen zelo korektno.**

**PREDLOG SKLEPA:**

Odbor potrdi zapisnika 13. redne seje Odbora za urejanje prostora in urbanizem.

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 2**

Obravnava gradiva kot pristojnega delovnega telesa mestnega sveta za 19. sejo MS MOL sklicana za 22. oktober 2012:

**- 7. Predlog Odloka o občinskem podrobnem prostorskem načrtu 133 Moste – Selo del in 313 Zaloška (Grablovičeva – Kajuhova) del**

Monika Kovač Mesarić iz Oddelka za urejanje prostora je predstavila predlog akta in poudarila, da je bilo kar veliko pripomb, ki so bile dane v času javne razgrnitve. Nekatere so bile upoštevane v celoti, nekatere delno, nekaterih pa žal niso mogli upoštevati. Na predlog akta so bila pridobljena vsa pozitivna mnenja nosilcev urejanja prostora. Ministrstvo za kmetijstvo in okolje je skladno z zakonom izdalo odločbo, da so vplivi plana na okolje sprejemljivi.

Člana Mirka Brnič Jagra je zanimalo ali je dovolj parkirišč na tem območju in če dimenzija parkirišč ustreza normativom. Monika Kovač Mesarić mu je zagotovila, da je parkirišč dovolj in da je njihova dimenzija v skladu z predpisanimi normativi.

Gregorja Isteniča je zanimalo ali je ta prostor komunalno opremljen kot je to zakonsko predpisano. Katja Osolin iz Oddelka za ravnanje z nepremičninami mu je zatrdila, da je vse urejeno.

Predsednik Odbora za urejanje prostora in urbanizem, podžupan prof. Janez Koželj je člane odbora seznanil s stališči člana meščana Blaža Lokarja, ki so jih člani odbora prejeli po elektronski pošti.

Po zaključeni razpravi je bil dan na glasovanje

**PREDLOG SKLEPA:**

**Odbor za urejanje prostora in urbanizem podpira sprejem Predloga Odloka o občinskem podrobnem prostorskem načrtu 133 Moste – Selo del in 313 Zaloška (Grablovičeva – Kajuhova) del.**

Navzočih je bilo 5 članov.

Za je glasovalo 5 članov. Proti ni glasoval nihče.

Sklep je bil sprejet.

**AD 3**

Obravnava gradiva v delih iz pristojnosti odbora kot zainteresiranega delovnega telesa mestnega sveta za 19. sejo MS MOL sklicana za 22. oktober 2012 (predstavitev gradiva in priprava na razpravo na mestnem svetu):

**-5.a) Predlog Odloka o rebalansu proračuna Mestne občina Ljubljana za leto 2012**

**-6. a) Osnutek Odloka o proračunu Mestne občine Ljubljana za leto 2013**

**-6. b) Osnutek Odloka o proračunu Mestne občine Ljubljana za leto 2014**

Predsednik odbora je navzoče spomnil, da je ta točka dnevnega reda zgolj informativnega značaja ter, da se o rebalansu in obeh proračunih se ne bo glasovalo. Gradiva so predstavili navzoči vabljeni predstavniki mestne uprave, Simona Remih vodja Oddelka za ravnanje z nepremičninami, Irena Razpotnik vodja Oddelka za gospodarske dejavnosti in promet ter mag. Miran Gajšek vodja Oddelka za urejanje prostora.

Mirko Brnič Jager je opozoril na to, da se občinska zemljišča ne smejo zgolj prodajati ampak je treba razmišljati tudi o zamenjavi zemljišč (lastniki zemljišč – pravne ali fizične osebe ponudijo svoja zemljišča za zameno za druga zemljišča, ki so v lasti občine). Povedal je, da je bil ta primer že omenjen na seji Odbora za varstvo okolja – ČS Črnuče. Po njegovem mnenju lahko pri zamenjavi dobimo več denarja kot pri prodaji.

Simona Remih vodja Oddelka za ravnanje z nepremičninami mu je odgovorila, da občina prodaja zemljišča zaradi potrebe – mora imeti interes. Strinja se, da bi bilo pametno narediti »zamenjavo« zemljišč ampak le če se obe stranki lahko strinjata. Če pa občina takih zemljišč ne potrebuje, pa je takšna zamenjava zemljišč nesmiselna. Opozorila je na zakonske predpostavke glede menjav zemljišč – da ta ni vedno možna.

Mag. Miran Gajšek je dal krajšo informacijo o planskih aktivnostih in tudi podrobneje o načrtovanju železniškega vozlišča s strani pristojnih državnih nosilcev planiranja in njegov prispevek pri tem delu. Pripomnil je, da je planiranje stalna aktivnost in bodo zato tudi takoj po sprejetju sprememb in dopolnitev OPN ID na seji mestnega sveta, predvidoma v decembru letos, nadaljevali z novim postopkom sprememb in dopolnitev.

Predsednik prof. Janez Koželj, se je osredotočil na projekt »partnerstvo Šmartinska«, kjer pričakuje, da se aktivnosti čim preje začnejo odvijati, na akcijo Ljubljana moje mesto (več denarja nameniti za to akcijo) in zavzel se je za hitrejšo gradnjo železnice. Povedal je, da je zaprosil pristojno ministrstvo za pomoč pri izgradnji »zavetij« - streha in klopca na najbolj frekventnih postajališčih. Njihov izgovor je bil negativen.

Podpredsednik Mirko Brnič Jager je omenil tehnološko zaostalost in zastarelost slovenskih železnic. Sodobna železniška tehnologija bi po njegovem mnenju rešila miselnost ljudi in ljudje bi se rajši vozili z vlakom kot pa z drugimi prevoznimi sredstvi – kot primer je navedel mesto Dunaj, kjer imajo moderno in sodobno tehnologijo železniške infrastrukture.

Zaključek

**Odbor za urejanje prostora in urbanizem se je seznanil s Predlogom Odloka o rebalansu proračuna Mestne občina Ljubljana za leto 2012, s Osnutkom Odloka o proračunu Mestne občine Ljubljana za leto 2013 in s Osnutkom Odloka o proračunu Mestne občine Ljubljana za leto 2014.**

**AD 4**

Pobude in vprašanja

1. Iz razprave pod prejšnjo točko, so se člani odbora dogovorili:

1. da bi bilo potrebno na eno naslednjih sej odbora povabiti predstavnike, ki načrtujejo železniško prometno vozlišče v Ljubljani in skupaj z državnozborsko komisijo razpravljati o teh problemih.
2. v kolikor bodo možnosti, je potrebno organizirati obisk pri pristojnih na Dunajski mestni upravi in si ogledati njihov primer rešitve prometnega vozlišča.

S tem je bil izčrpan dnevni red 14. seje odbora, ki jo je zaključil predsednik ob 21.35 uri.

Zapisala

*Jan Skoberne Prof. Janez KOŽELJ*

Višji svetovalec I. Predsednik

*in*

*Miha VERBIČ*

pripravnik SODMS